Koncoročná turistika

V nedeľu 30. decembra sme zorganizovali koncoročný výstup na naše Vrchy. Ako každoročne býva zvykom, stretli sme sa pred obecným úradom a s povinnou výbavou a niektorí aj s paličkami, sme kráčali do výšky 915 metrov nad morom. Na pravý obed sa stretlo okolo ohňa takmer 40 riečanov. Niečo sa pojedlo, niečo sa polialo, aj slaninka sa opiekla. No hlavne sme sa zase stretli, spoločne sa rozlúčili so starým rokom a verím, že šťastne a v dobrej nálade vykročili do toho nového.

Ľ. Turčányiová